rejauldu/bengali-wikipedia huggingface dataset:
শিবালয় বাংলাদেশের মানিকগঞ্জ জেলার অন্তর্গত একটি উপজেলা।   অবস্থান ও আয়তন  উত্তরে দৌলতপুর উপজেলা ও ঘিওর উপজেলা, দক্ষিণে হরিরামপুর উপজেলা ও রাজবাড়ী জেলার গোয়ালন্দ উপজেলা পূর্বে ঘিওর উপজেলা ও হরিরামপুর উপজেলা, পশ্চিমে পাবনা জেলার বেড়া উপজেলা।   প্রশাসনিক এলাকা  এই উপজেলার ইউনিয়নসমূহ হচ্ছ - উলাইল ইউনিয়ন তেওতা ইউনিয়ন শিবালয় ইউনিয়ন মহাদেবপুর ইউনিয়ন আরুয়া ইউনিয়ন উথলী ইউনিয়ন, শিবালয় শিমুলিয়া ইউনিয়ন, শিবালয়   ইতিহাস  ১৯৯.১৮ বর্গ কি.মি আয়তন বিশিষ্ট শিবালয় উপজেলা মানিকগঞ্জ জেলার আয়তনের দিক থেকে দ্বিতীয় বৃহত্তম উপজেলা। এটি ১৮৭৫ সালে থানা হিসেবে জন্ম লাভ করে। তখন উহা জা্ফরগঞ্জ নামক স্থানে অবস্থিত ছিল। জা্ফরগঞ্জ যমুনার পাড়ে অবস্থিত হোয়ায় যমুনার ভাঙ্গনে জা্ফরগঞ্জ বিলুপ্ত হয় এবং ১৯০০ সালে থানা হেডকোয়ার্টার শিবালয়ে স্থানান্তর হয়। ১৯৮৪ সালে উহা উপজেলা হিসেবে উন্নিত হয়। শিবালয় উপজেলার নামকরনের ইতিহাস পর্যালোচনা করে জানা যায় যে, অত্র এলাকায় মহাদেব শিবের আলয় (মন্দির) অবস্থিত ছিল। শিব+আলয়= শিবালয়, এই নামে অত্র এলাকায় একটি মৌজা ছিল। উক্ত শিব মন্দিরের (আলয়) নাম অনুসারে উক্ত মৌজার নাম শিবালয় করা হয়। জাফরগঞ্জ থানার বিলুপ্তির পর থানা হেড-কোয়ার্টার শিবালয় মৌজায় স্থানান্তর করা হয়। এক পর্যায়ে উপজেলা/থানা হেড-কোয়ার্টারের নাম হয় শিবালয়।   শিক্ষা   শিবালয় সরকারি টেকনিক্যাল স্কুল ও কলেজ ইকরা বাংলাদেশ আইডিয়াল স্কুল মহাদেবপুর ইউনিয়ন বিশ্ববিদ্যালয়  শিবালয় সদর উদ্দিন কলেজ শিবালয় সরকারি উচ্চ বিদ্যালয় তেওতা একাডেমি  আরিচা বেলায়েত হোসেন উচ্চ বিদ্যালয়  অক্সফোর্ড একাডেমী  বরাংগাইল গোপাল চন্দ্র উচ্চ বিদ্যালয় উথলী আব্দুল গণি সরকার উচ্চ বিদ্যালয় ঢাকাইজোড়া হাজী কোরবান আলী মেমোরিয়াল ইন্সটিটিউট রূপসা ওয়াহেদ আলী উচ্চ বিদ্যালয় নালী বড়রিয়া কৃষ্ণ চন্দ্র উচ্চ বিদ্যালয় শাকরাইল উচ্চ বিদ্যালয় বেজপাড়া উচ্চ বিদ্যালয় মালচী উচ্চ বিদ্যালয় যমুনাবাদ উচ্চ বিদ্যালয় জাফরগঞ্জ উচ্চ বিদ্যালয়   উল্লেখযোগ্য স্থান   তেওতা জমিদার বাড়ি বোয়ালী বড় ব্রিজ   আরও দেখুন   মানিকগঞ্জ জেলা;  ঢাকা বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ    বিষয়শ্রেণী:শিবালয় উপজেলা বিষয়শ্রেণী:মানিকগঞ্জ জেলার উপজেলা
পিয়াল কশৈপ বিজেতুঙ্গে (; জন্ম: ৬ আগস্ট, ১৯৭১) বাদুল্লা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, ক্যান্ডি ক্রিকেট ক্লাব, মুরস স্পোর্টস ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিং করতেন পিয়াল বিজেতুঙ্গে।   প্রথম-শ্রেণীর ক্রিকেট  সেন্ট অ্যান্থনি কলেজে অধ্যয়ন করেছেন। তিনজন ছাত্রের অন্যতম হিসেবে একই দলে খেলেন ও পরবর্তীতে শ্রীলঙ্কা দলে প্রতিনিধিত্ব করেন। বামহাতি অর্থোডক্স স্লো বোলার পিয়াল বিজেতুঙ্গে মুত্তিয়া মুরালিধরনের সাথে জুটি গড়ে একচ্ছত্র প্রাধান্য বিস্তার করেন। অন্যান্য স্কুলের ব্যাটসম্যানদের সমীহের কারণ হয়ে দাঁড়ান। আরেকজন হচ্ছেন রুয়ান কালপেগে। তবে, সতীর্থদের তুলনায় তিনি আন্তর্জাতিক অঙ্গনে সুনাম বয়ে আনতে পারেননি।  ১৯৮৮-৮৯ মৌসুম থেকে ২০০১-০২ মৌসুম পর্যন্ত পিয়াল বিজেতুঙ্গে’র প্রথম-শ্রেণীর খেলোয়াড়ী জীবন চলমান ছিল। আন্তর্জাতিক ক্রিকেট অঙ্গনে সফলতার স্বাক্ষর রাখতে না পারলেও ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শন করেছিলেন তিনি। ৬৫টি প্রথম-শ্রেণীর ক্রিকেট খেলায় অংশ নিয়ে ১৬১ উইকেট লাভ করেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পিয়াল বিজেতুঙ্গে। ২৫ আগস্ট, ১৯৯৩ তারিখে মোরাতুয়ায় সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  সেন্ট অ্যান্থনি কলেজের সাবেক শিক্ষার্থীত্রয় একত্রে দক্ষিণ আফ্রিকার বিপক্ষে অংশ নেন। দুই উইকেট লাভ করেন তিনি। চূড়ান্ত দিন শ্রীলঙ্কা দল জয় পেলেও তাদেরকে বোলিং করতে হয়নি। বরঞ্চ জন্টি রোডস তাদের বল যথাযথভাবে মোকাবেলা করে সেঞ্চুরি করেছিলেন।   অবসর  ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। শ্রীলঙ্কা জাতীয় ক্রিকেট দলে স্পিন বোলিং কোচের দায়িত্ব পালন করেন। এ পর্যায়ে রঙ্গনা হেরাথ, থারিন্ডু কৌশল ও দিলরুয়ান পেরেরা’র ন্যায় আন্তর্জাতিক খেলোয়াড়দেরকে প্রশিক্ষণ দেন তিনি।   তথ্যসূত্র    আরও দেখুন   পুবুদু দাসানায়াকে  চম্পকা রামানায়েকে  এক টেস্টের বিস্ময়কারী  শ্রীলঙ্কান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:কন্দুরাতার ক্রিকেটার বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:মুরস স্পোর্টস ক্লাবের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার
দীপিকা হেনরি জোসেফ হলেন একজন ভারতীয় পেশাদার আন্তর্জাতিক কাবাডি খেলোয়াড়। তিনি কুয়াংচৌয়ে ২০১০ এশিয়ান গেমসে স্বর্ণপদক জয়ী ভারতীয় দলের একজন সদস্য ছিলেন। এই এশিয়ান গেমসে প্রথম বার মহিলা কাবাডির প্রতিযোগিতা অন্তর্ভুক্ত হয়।  দীপিকা প্রথমবার কাবাডিতে ভারতীয় দলের প্রতিনিধিত্ব করেছিলেন ২০০৭ এশীয় চ্যাম্পিয়নশিপে, তখন তাঁর বয়স ছিল ১৬ বছর।  তিনি ২০১০ সালে বাংলাদেশে সাফ গেমস খেলেছেন, সেখানে ভারতীয় দল স্বর্ণপদক জিতেছিল। ২০১৩ সালে কোরিয়ায় ইন্ডোর এশিয়ান গেমসেও স্বর্ণপদক জয়ী ভারতীয় দলের সদস্য ছিলেন তিনি। বর্তমানে তিনি ভারতের সহ-অধিনায়ক হিসেবে দেশের হয়ে খেলছেন। ২০১৯ সালে নেপালে তাঁর সহ অধিনায়কত্বে ভারত সাফ গেমসে জয়লাভ করেছিল।  প্রারম্ভিক জীবন দীপিকা, পুনের একটি বস্তিতে জন্মগ্রহণ করেন। তাঁর মা মীনা জোসেফ তাঁকে একা হাতে বড় করেছেন। সন্তরণ বা টেনিসের মতো কোন খেলায় যাবার ইচ্ছা থাকলেও আর্থিক অনটনের কারণে তা করা হয়নি। তিনি বলেছেন, "আমি কাবাডি খেলা শুরু করি কারণ বিনামূল্যে কোচিং পাওয়া যেত এবং তারা আমাদের ট্র্যাকসুট ও বই দিত।" শুরুর দিকে, জোসেফকে উৎসাহ দেওয়ার কেউ ছিল না। অবস্থার পরিবর্তন হতে শুরু করে যখন নবম শ্রেণীতে থাকা জোসেফ ভারতের হয়ে খেলার জন্য নির্বাচিত হন। ২০১০ সালে এশিয়ান গেমসে ভারতীয় দলের হয়ে সোনা জেতার পরে, মহারাষ্ট্র সরকার তাঁকে বিক্রয় কর বিভাগে সহকারী কমিশনার হিসাবে নিয়োগ করেছিল। দীপিকা অনেক আঘাত, আর্থিক অস্থিরতা সহ্য করেছেন কিন্তু তারপরও ফিরে এসেছেন। খেলোয়াড় জীবন দীপিকা, প্রাথমিকভাবে কোর্টে একজন আক্রমণকারী (রেইডার) ছিলেন। ২০১৪ সালের এশিয়ান গেমসের আগে তিনি একটি আঘাতের শিকার হয়েছিলেন। তাঁর হাড়ের পুনর্গঠন অস্ত্রোপচার হয়েছিল। তা সত্ত্বেও তাঁর একটি পা অন্যটির চেয়ে ছোট হয়ে গিয়েছিল। তিনি এরপরেও খেলা চালিয়ে যান এবং রক্ষণ বিভাগে (ডিফেন্স) খেলা শুরু করেন। তাঁর কথায়, "“আমাকে প্রতিরক্ষায় যেতে হয়েছিল কারণ সেখানে নড়াচড়া সীমিত এবং ডিফেন্ডারদের আক্রমণকারীদের মতো ততটা চাপ নিতে হয় না। কিন্তু আমি খেলা ছাড়তে চাইনি।"  তিনি বলেছেন কাবাডিতে তাঁর সবচেয়ে স্মরণীয় মুহূর্তটি এসেছিল যখন ভারত ২০১২ সালে প্রথম মহিলা বিশ্বকাপ জিতেছিল - তিনি সেই দলের সহ-অধিনায়ক ছিলেন।  দীপিকা ২০১৩ সালে ইনডোর এশিয়ান গেমসের জন্য ভারতীয় দলের প্রতিনিধিত্ব করেছিলেন এবং ২০১০ সালে সাফ গেমসে খেলেছিলেন যেখানে ভারত স্বর্ণপদক জিতেছিল। তিনি ২০১৯ সালে নেপালের কাঠমান্ডুতে হওয়া সাফ গেমসেও স্বর্ণপদক জয়ী দলের সদস্য ছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় কাবাডি খেলোয়াড় বিষয়শ্রেণী:এশিয়ান গেমসে কাবাডিতে পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:২০১০ এশিয়ান গেমসের পদক বিজয়ী
মিয়া মায়েস্ত্রো (জন্ম: ১৯ জুন ১৯৭৮) একজন আর্জেন্টিনীয় অভিনেত্রী ও গায়িকা। তিনি "দ্য স্ট্রেন" ছবিতে নোরা মার্টিনেজ, "আলিয়াস" টেলিভিশন নাটকে নাদিয়া সান্তোস, "ফ্রিডা" ছবিতে ক্রিস্টিনা কাহলো, "দ্য মোটরসাইকেল ডায়েরিজ" ছবিতে চিচিনা ফেরেইরা এবং "দ্য টোয়াইলাইট সাগা" ছবিতে কারমেন চরিত্রে অভিনয়ের জন্য পরিচিত।   প্রাথমিক জীবন এবং কর্মজীবন  মায়েস্ত্রোর জন্ম ১৯ জুন ১৯৭৮ সালে বুয়েনস আইরেসে, তিনি কার্লোস সাউরার ট্যাঙ্গো  চলচ্চিত্রের মাধ্যমে পর্দায় আত্মপ্রকাশ করেন, যা সেরা বিদেশী চলচ্চিত্রের জন্য গোল্ডেন গ্লোব ও একাডেমি পুরস্কারের মনোনয়ন পেয়েছিল। প্রাথমিকভাবে আর্জেন্টিনায় প্রশিক্ষণ নেওয়ার পর, মায়েস্ত্রো কার্ট ওয়েইল এবং হ্যানস আইসলারের কাজের একটি কণ্ঠস্বর তৈরি করতে বার্লিনে যান। তার প্রথম যথাযথ অভিনয়ের পালা ছিল কার্লো গোল্ডোনির দ্য সামার ট্রিলজি নাটকে এবং ১৯৯৮ সালে, তিনি তার নিজ শহর বুয়েনস আইরেসের সান মার্টিন থিয়েটারে ফ্রাঙ্ক ওয়েডেকিন্ডের প্যান্ডোরা'স বক্সে লুলুর কাঙ্ক্ষিত ভূমিকায় অভিনয় করেন। এর জন্য তিনি বছরের সেরা নতুন শিল্পীর জন্য "এস" পুরস্কার অর্জন করেন।   তথ্যসূত্র    বাহ্যিক লিঙ্কগুলি      Mía Maestro at Cinenacional.com (in Spanish) (archive)    বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:হিস্পানিক ও লাতিন আমেরিকান অভিনেত্রী বিষয়শ্রেণী:বুয়েনোস আইরেসের অভিনেত্রী বিষয়শ্রেণী:আর্জেন্টিনীয় চলচ্চিত্র অভিনেত্রী বিষয়শ্রেণী:আর্জেন্টিনীয় নৃত্যশিল্পী বিষয়শ্রেণী:আর্জেন্টিনীয় মহিলা নৃত্যশিল্পী বিষয়শ্রেণী:২০শ শতাব্দীর আর্জেন্টিনীয় গায়িকা বিষয়শ্রেণী:২১শ শতাব্দীর আর্জেন্টিনীয় গায়িকা বিষয়শ্রেণী:২০শ শতাব্দীর আর্জেন্টিনীয় অভিনেত্রী বিষয়শ্রেণী:২১শ শতাব্দীর আর্জেন্টিনীয় অভিনেত্রী বিষয়শ্রেণী:জার্মানিতে আর্জেন্টিনীয় প্রবাসী বিষয়শ্রেণী:আর্জেন্টিনীয় টেলিভিশন অভিনেত্রী বিষয়শ্রেণী:আর্জেন্টিনীয় মঞ্চ অভিনেত্রী বিষয়শ্রেণী:আর্জেন্টিনীয় সঙ্গীতশিল্পী-গীতিকার বিষয়শ্রেণী:আর্জেন্টিনীয় গায়িকা-গীতিকার
নূরুল আজিম চৌধুরী বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১   পুরস্কার ও সম্মাননা  ১৯৭৩ সালে সরকার তাকে বীর প্রতীক সম্মাননা প্রদান করেন।স্মরণীয় স্মারক গাঁথা, তারিখঃ ২৪-১২-২০১২।   তথ্যসূত্র    পাদটীকা      বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ঢাকা-৩০ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।   সীমানা    ইতিহাস  ঢাকা-৩০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩এ. কে. এম. শামসুজ্জোহাবাংলাদেশ আওয়ামীলীগ১৯৭৯এ এস এম সোলায়মানবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ঢাকা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
ভ্লাদ স্লাভনিক (জন্ম ১০ সেপ্টেম্বর ১৯৫৮) একজন অবসরপ্রাপ্ত অস্ট্রেলীয় চাকতি নিক্ষেপকারী।  তিনি ১৯৮৬ সালের কমনওয়েলথ গেমসে তিনি সপ্তম স্থানে ছিলেন।  ১৯৮২ সালে অস্ট্রেলীয় চ্যাম্পিয়ন হয়েছিলেন। তার ব্যক্তিগত সেরা নিক্ষেপ ছিল ৬৪.১০ মিটার, যা ১৯৮৮ সালের জানুয়ারিতে মেলবোর্নে অর্জন করেছিলেন।    তথ্যসূত্র   বিষয়শ্রেণী:কমনওয়েলথ গেমসে অস্ট্রেলীয় প্রতিযোগী বিষয়শ্রেণী:১৯৮৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:অস্ট্রেলীয় পুরুষ চাকতি নিক্ষেপকারী
সামিহা আল-কুবাজ সালামেহ খলিল (Arabic: سميحة خليل) জন্ম আনাবতা, তুলকার্ম জেলা ১৯২৩ – ফেব্রুয়ারি ২৬, ১৯৯৯ রামাল্লা), আরো পরিচিত উমম খলিল নামে, ফিলিস্তিনের দাতব্য কর্মী ও ফিলিস্তিনি রাজনীতিতে বিশিষ্ট ব্যক্তিত্ব ছিলেন।  গ্রামে জন্মগ্রহণ করা, সালামেহ খলিল ১৭ বছর বয়সে উচ্চ বিদ্যালয়ের পড়ালেখা বন্ধ করে সলিম খলিলের সাথে বিয়েতে আবদ্ধ হন। ১৯৪৮ আরব-ইসরায়েলি যুদ্ধ এর পরে, দম্পতিটি পালিয়ে গাজা চলে যায়, যেখানে তারা তাদের পাঁচ সন্তানের পরিবারকে লালন পালন করে, এবং ১৯৬৪ সালে সামিহা শেষ পর্যন্ত স্কুলে ফিরে পড়েন এবং পড়ালেখা সম্পূর্ণ করেন।  ১৯৬৫-এ, তার গ্যারেজে আল-ইনাশ আল-উসরা সোসাইটি প্রতিষ্ঠা করার মাধ্যমে সামিহা খলিল জনসাধারণের নজরে আসেন - এটি পরে বৃহত্তম এবং সবচেয়ে কার্যকর ফিলিস্তিনি কল্যাণ সংস্থা হয়ে উঠে। ১৯৭৭ সালে তিনি জাতীয় ফ্রন্ট কমিটির প্রথম ও একমাত্র মহিলা সদস্য হন।  ১৯৮০ এর দশকে খালিল ডেমোক্রেটিক ফ্রন্ট ফর দ্য লিবারেশন অফ প্যালেস্টাইন-এর সাথে যুক্ত ছিলেন এবং আইডিএফ কর্তৃক ছয়বার আটক ছিলেন; তিনি তার দুই সন্তানকে ইসরাইস হহতে নির্বাসিত হতে দেখেন এবং অন্য তিনজনকে (যারা সেই সময় দেশের বাহিরে ছিলো) দেশে পুনরায় প্রবেশে নিষেধাজ্ঞা দেওয়া হয়। অবশেষে তাকে আল-বীরহে শহরে তাকে শহর-বন্দী  করা হয়েছিল।  ১৯৯৬ সালে তিনি ফিলিস্তিনি কর্তৃপক্ষ এর প্রেসিডেন্ট পদের জন্য লড়েছিলেন, কিন্তু তিনি ইয়াসির আরাফাত-এর কাছে হেরে যান। তিনি ১১.৫% ভোট পান।  ১৩ নাতী-নাতনীর দাদী খলিল ১৯৯৯ সালে তার মৃত্যু পর্যন্ত ফিলিস্তিনি জাতীয় কাউন্সিল -এ সেবা প্রদানের ক্ষেত্রে রাজনৈতিক দৃশ্যের একজন সক্রিয় সদস্য ছিলেন।    তথ্যসূত্র   বহিঃসংযোগ Al Inaash al-Usra society Samiha Khalil biography, at PASSIA  বিষয়শ্রেণী:১৯২৩-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:ফিলিস্তিন মুক্তি সংস্থার সদস্য বিষয়শ্রেণী:ফিলিস্তিনি জাতীয় পরিষদের সদস্য বিষয়শ্রেণী:রাজনীতিতে ফিলিস্তিনি নারী
গ্নু ইম্যাকস ইম্যাকস টেক্সট সম্পাদকগুলোর মধ্যে সবচেয়ে জনপ্রিয় ও সবচেয়ে বেশি পোর্ট করা। এটি গ্নু প্রকল্পের প্রতিষ্ঠাতা রিচার্ড স্টলম্যানের সৃষ্টি।অন্যান্য ইম্যাকস ভ্যারাইটির মত, এটি টিউরিং কম্পলিট প্রোগ্রামিং ভাষা ব্যবহার করে প্রসারিত করা সম্ভব। গ্নু ইম্যাকসকে বলা হয় "the most powerful text editor available today"(এখনকার সবচেয়ে শক্তিশালী টেক্সট সম্পাদক)। অধিষ্টিত সিস্টেম থেকে উপযুক্ত সমর্থনসহ গ্নু ইম্যাকস বহু ক্যারেক্টার সেটে ফাইল প্রদর্শন করতে সক্ষম এবং ১৯৯৯ সাল থেকে অধিকাংশ মনুষ্য ভাষায় তারা প্রদর্শন করতে পারে।  এর ইতিহাসে, গ্নু ইম্যাকস গ্নু প্রকল্পের কেন্দ্রীয় উপাদান, এবং ফ্রি সফটওয়্যার আন্দোলনের উল্লেখযোগ্য বস্তু হয়ে আছে।  গ্নু ইম্যাকসকে অন্য ইম্যাকস সংস্করণ থেকে আলাদা করতে, অনেকসময় একে গ্নুম্যাকস (GNUMACS) বলা হয়।  গ্নু ইম্যাকসের ট্যাগলাইন হলো "the extensible self-documenting text editor"।   গ্নু ইম্যাকস ব্যবহার  thumb|গ্নু ইম্যাকসে বহু ডায়ার্ড বাফারসমূহ সম্পাদনা thumb|গ্নু ইম্যাকসে সি সোর্স কোড সম্পাদনা thumb|গ্নু ইম্যাকস থেকে সি++ কোড সম্পাদনা ও কম্পাইল করা  তথ্যসূত্র   বহিঃসংযোগ      আনঅফিশিয়াল ইম্যাকস উইকি  বিষয়শ্রেণী:ইম্যাকস বিষয়শ্রেণী:লেখা সম্পাদক বিষয়শ্রেণী:মুক্ত লেখা সম্পাদক ইম্যাকস বিষয়শ্রেণী:লিনাক্স লেখা সম্পাদক বিষয়শ্রেণী:ইউনিক্স লেখা সম্পাদক
কর্ডোভা খিলাফত (; trans. Khilāfat Qurṭuba) ছিল ৯২৯ থেকে ১০৩১ সাল পর্যন্ত ইবেরিয়ান উপদ্বীপ ও উত্তর আফ্রিকার কিছু অংশে শাসনকারী কর্ডোভা ভিত্তিক উমাইয়া রাজবংশ। পূর্বে এই অঞ্চলে উমাইয়া বংশীয় কর্ডোভা আমিরশাহী (৭৫৬-৯২৯) বহাল ছিল। এই যুগটি বাণিজ্য ও সংস্কৃতির ক্ষেত্রে অগ্রগতি সাধিত হয়। এসময় বিখ্যাত কর্দোবা মসজিদ নির্মিত হয়েছিল। ৯২৯ সালের জানুয়ারি তৃতীয় আবদুর রহমান নিজেকে কর্ডোভার খলিফা ঘোষণা করেন। ইতিপূর্বে তার মূল উপাধি ছিল কর্ডোভার আমির। তৃতীয় আবদুর রহমান উমাইয়া রাজপরিবারের একজন সদস্য ছিলেন। ৭৫৬ সাল থেকে তারা কর্ডোভার আমির হিসেবে দায়িত্ব পালন করেন।  আন্দালুসের ফিতনা বলে পরিচিত এক গৃহযুদ্ধের ফলে খিলাফত দুর্বল হয়ে পড়ে। দ্বিতীয় হিশামের বংশধর ও তার আল মনসুরের উত্তরাধিকারিদের মধ্যে এই যুদ্ধ হয়। ১০৩১ সালে কয়েক বছরব্যাপী যুদ্ধের পর খিলাফত ভেঙে পড়ে এবং তাইফা নামক বেশ কিছু স্বাধীন রাজ্যের উদ্ভব হয়।   তথ্যসূত্র    পড়তে পারেন     বিষয়শ্রেণী:১০৩১-এ ধ্বংস বিষয়শ্রেণী:৭৫৬-এর রাষ্ট্র ও অঞ্চল কর্ডোবা বিষয়শ্রেণী:কর্ডোবার ইতিহাস, আন্দালুসিয়া কর্ডোবার খলিফা কর্ডোবার খলিফা কর্ডোবার খলিফা কর্ডোবার খলিফা কর্ডোবার খলিফা কর্ডোবার খলিফা বিষয়শ্রেণী:ইউরোপের প্রাক্তন মুসলিম দেশ বিষয়শ্রেণী:উমাইয়া রাজবংশ বিষয়শ্রেণী:৯২৯-এ প্রতিষ্ঠিত বিষয়শ্রেণী:প্রাক্তন আরব রাষ্ট্র বিষয়শ্রেণী:৯২০-এর দশকে প্রতিষ্ঠিত রাষ্ট্র ও অঞ্চল
thumb|১৯৯ সালের জুলাই ও অক্টোবর মাসে আইয়োর মুখোমুখি হওয়ার সময় গ্যালিলিও মহাকাশযান থেকে গৃহীত শাংগো প্যাটারার সর্বোচ্চ রেজোলিউশন চিত্র। শাংগো প্যাটারা (ইংরেজি: Shango Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৯০ কিলোমিটার এবং স্থানাঙ্ক । প্যাটারাটির নামকরণ করা হয়েছে ইয়োরুবা ঝঞ্ঝাদেবতা শাংগোর নামানুসারে। ২০০০ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। স্কাইথিয়া মনসের উত্তরে অবস্থিত শাংগো প্যাটারার দক্ষিণপশ্চিমে রয়েছে আমিরানি উদ্গীরণ কেন্দ্র এবঙ দক্ষিণপূর্বে রয়েছে গিশ বার প্যাটারা, গিশ বার মনস ও এস্তান প্যাটারা।NASA World Wind 1.4. NASA Ames Research Center, 2007.  ২০০১ থেকে ২০০৭ সালের মধ্যে শাংগো প্যাটারার পৃষ্ঠভাগের উল্লেখযোগ্য পরিবর্তন ঘটেছিল। এই প্যাটারার ভূমিভাগ এবং শাংগোর দক্ষিণপশ্চিমের লাভা প্রবাহটি গ্যালিলিও অভিযানের সমাপ্তি ও ২০০৭ সালের ফেব্রুয়ারিতে নিউ হোরাইজনস ফ্লাইবাইয়ের মধ্যবর্তী সময়ে উল্লেখযোগ্য পরিমাণে অন্ধকারাচ্ছন্ন হয়ে পড়ে।  তথ্যসূত্র  বিষয়শ্রেণী:আইয়োর আগ্নেয়গিরি বিষয়শ্রেণী:আইয়োর পৃষ্ঠভাগের বৈশিষ্ট্য
ইরানের মন্ত্রিসভা () ইরানের রাষ্ট্রপতির দ্বারা নির্বাচিত এবং নেতৃত্বাধীন সরকারী কর্মকর্তা, মন্ত্রীদের সমন্বয়ে গঠিত একটি আনুষ্ঠানিক সংস্থা। এর গঠন সংসদে ভোটের মাধ্যমে অনুমোদিত হতে হবে। ইসলামি প্রজাতন্ত্রী ইরানের সংবিধান অনুযায়ী একজন রাষ্ট্রপতি মন্ত্রিসভার সদস্যদের বরখাস্ত করতে পারেন, তবে তা লিখিতভাবে করতে হবে এবং নতুন নিয়োগকারীদের আবার সংসদ দ্বারা অনুমোদিত হতে হবে। তেহরানে মন্ত্রিসভা সাপ্তাহিক শনিবার বৈঠক করে। পরিস্থিতির প্রয়োজনে অতিরিক্ত বৈঠক হতে পারে। রাষ্ট্রপতি তাদের সভাপতিত্ব করেন। ইরানের সর্বোচ্চ নেতা আলি খামেনেই সংসদীয় সিদ্ধান্ত ব্যতীত মন্ত্রী, উপরাষ্ট্রপতি এবং রাষ্ট্রপতিদের মতো মন্ত্রিসভার সদস্যদের বরখাস্ত করার ক্ষমতা রাখেন। (উদ্ধৃতি প্রয়োজন)   প্রাক-বিপ্লব  ১৬৯৯ সাল থেকে ১৯০৭ সাল পর্যন্ত ইরানের মন্ত্রিসভা উজিরে আজমদের নেতৃত্বে ছিল যারা ইরানের শাহ দ্বারা নিযুক্ত হয়েছিল।  ১৯০৫ সালের পারস্যের সাংবিধানিক বিপ্লবের ফলে ১৯০৬ সালের পারস্য সংবিধান তৈরি হয় এবং ইরানী সংসদ প্রতিষ্ঠিত হয়। এর সদস্যরা সাধারণ জনগণ থেকে নির্বাচিত হন। উজিরে আজমের পদ বিলুপ্ত করা হয় এবং ইরানের প্রধানমন্ত্রী দ্বারা প্রতিস্থাপিত হয়। সংবিধানে বলা হয়েছে যে সকল প্রধানমন্ত্রীকে অনুমোদন ও অপসারণের জন্য সংসদে ভোটের সাপেক্ষে থাকতে হবে।  ১৯০৭ থেকে ১৯৫১ সময়কালে সমস্ত প্রধানমন্ত্রী ইরানী সংসদের আস্থা ভোটের সাপেক্ষে শাহ কর্তৃক নির্বাচিত হন। ১৯৫১ থেকে ১৯৫৩ সাল পর্যন্ত সংসদ সদস্যরা নিজেদের মধ্যে (সংখ্যাগরিষ্ঠ আসন অধিষ্ঠিত দলের প্রধান) আস্থা ভোটের মাধ্যমে প্রধানমন্ত্রী নির্বাচিত করেন। শাহ রাষ্ট্রপ্রধান হিসাবে, তারপর সংসদীয় গণতন্ত্রের ওয়েস্টমিনস্টার পদ্ধতি অনুসারে সংসদের নির্বাচনকে প্রধানমন্ত্রীর পদে নিযুক্ত করেন। ১৯৫৩ সালের ইরানের অভ্যুত্থানের মাধ্যমে প্রধানমন্ত্রী মোহাম্মদ মোসাদ্দেগকে অপসারণের পর, এই প্রথাটি বিলুপ্ত করা হয় এবং প্রধানমন্ত্রী নির্বাচন ১৯৫১ সালের আগে কার্যকর প্রক্রিয়ায় ফিরে আসে। থাম্ব| রাষ্ট্রপতি রুহানি মন্ত্রিসভার বৈঠকে সভাপতিত্ব করছেন, ১ অক্টোবর ২০১৫   বিপ্লব-পরবর্তী  ১৯৭৯ সালের ইরানী বিপ্লবের পর রাষ্ট্রপ্রধান হিসেবে শাহের অবস্থান অপসারণ করা হয় এবং কার্যকরভাবে ইরানের রাজতন্ত্রের ইতিহাসের সমাপ্তি ঘটে। ইরানের নতুন ইসলামী সংবিধানে বলা হয়েছে যে ইরানের রাষ্ট্রপতি প্রধানমন্ত্রীসহ ইরানের মন্ত্রিসভাকে মনোনীত করবেন, যা ইরানের সংসদে আস্থা ভোটের মাধ্যমে অনুমোদিত হবে। ১৯৮৯ সালের সাংবিধানিক সংশোধনী কার্যকরভাবে প্রধানমন্ত্রীর পদের অবসান ঘটিয়েছে এবং এর ক্ষমতা রাষ্ট্রপতি ও উপরাষ্ট্রপতির কাছে হস্তান্তর করেছে।   বহিঃসংযোগ   Memorandum of the foreign trade regime of Iran – 145-page official PDF document describing all Ministries and institutes affiliated to the Government of Iran and their functions.  বিষয়শ্রেণী:জাতীয় মন্ত্রিসভা বিষয়শ্রেণী:ইরান সরকার বিষয়শ্রেণী:ইরানের রাজনীতি বিষয়শ্রেণী:উদ্ধৃতি শৈলীতে ফার্সি ভাষার উৎস (fa) বিষয়শ্রেণী:উৎসবিহীন তথ্যসহ সকল নিবন্ধ
এয়ার চিফ মার্শাল বাংলাদেশ বিমান বাহিনীতে একজন চার তারকা কমিশনপ্রাপ্ত পদমর্যাদার এয়ার অফিসার কর্মকর্তা। এটি বাংলাদেশ বিমান বাহিনীর সর্বোচ্চ অর্জিত পদমর্যাদা। এয়ার চিফ মার্শাল এয়ার মার্শালের তিন তারকা র্যাঙ্কের উপরে। এই পদমর্যাদাকে অধস্তন অফিসারদের আলাদা করার জন্য একটি পূর্ণাঙ্গ মার্শাল  হিসাবে চিহ্নিত করা হয়, যারা এয়ার অফিসারও।  ২০১৬ সালে আবু এসরারকে এই পদে উন্নীত করার পর এই পদটি সৃষ্টি হয়। শুধুমাত্র বাংলাদেশ বিমান বাহিনীর প্রধান (সিএএস) এই পদমর্যাদাটি পান।  বাংলাদেশ বিমান বাহিনীর বর্তমান এয়ার চিফ মার্শাল এবং সিওএএস হলেন এয়ার চিফ মার্শাল হাসান মাহমুদ খান।   চিহ্ন  পদমর্যাদার চিহ্নে তিনটি সরু হালকা নীল ব্যান্ড (প্রতিটি একটু চওড়া কালো ব্যান্ডের উপর) এবং একটি চওড়া কালো ব্যান্ডের উপর হালকা নীল ব্যান্ড রয়েছে। এটি সার্ভিস ড্রেস জ্যাকেটের নিচের হাতায় বা ফ্লাইং স্যুট বা কাজের ইউনিফর্মের কাঁধে পরা হয়। বিএএফ এয়ার চিফ মার্শালের গাড়ির স্টার প্লেটে এয়ার ফোর্স নীল পটভূমিতে চারটি সাদা তারকা থাকে।   নিয়োগ এবং মেয়াদের দৈর্ঘ্য  বাংলাদেশের রাষ্ট্রপতির পরামর্শ এবং সম্মতিতে গণপ্রজাতন্ত্রী বাংলাদেশের প্রধানমন্ত্রী এই পদটি নিযুক্ত করেন। মেয়াদের সর্বোচ্চ দৈর্ঘ্য ৩ বছর বা ধারকের ৬০ বছর বয়সে, যেটি আগে হয়।   এয়ার চিফ মার্শালদের তালিকা   এয়ার চিফ মার্শাল আবু এসরার  এয়ার চিফ মার্শাল মাসিহুজ্জামান সেরনিয়াবাত  এয়ার চিফ মার্শাল শেখ আব্দুল হান্নান  এয়ার চিফ মার্শাল হাসান মাহমুদ খান   আরও দেখুন   বাংলাদেশ সেনাবাহিনীর প্রধান  বাংলাদেশ নৌবাহিনীর প্রধান  বাংলাদেশ বিমান বাহিনীর প্রধান  বাংলাদেশ বিমান বাহিনীতে কর্মরত এয়ার মার্শালদের তালিকা  বাংলাদেশের সামরিক পদমর্যাদা  বাংলাদেশের সামরিক সম্মাননা ও পদক   তথ্যসূত্র   বিষয়শ্রেণী:বিমান বাহিনী প্রধান (বাংলাদেশ) বিষয়শ্রেণী:বাংলাদেশ বিমান বাহিনী বিষয়শ্রেণী:বিমান বাহিনী প্রধান
রমাকান্ত পান্ডা, এমসিএইচ, কার্ডিওভাসকুলার থোরাসিক সার্জারির প্রধান পরামর্শদাতা এবং এশিয়ান হার্ট ইনস্টিটিউটের প্রধান নির্বাহী কর্মকর্তা (এশিয়ান হাসপাতালের তত্ত্বাবধানে একটি বিশেষ কার্ডিয়াক কেয়ার হাসপাতাল, ভারতের মুম্বাইয়ের বান্দ্রা-কুরলা কমপ্লেক্সে ) ২০০২ সালে, তিনি ভারতে এশিয়ান হার্ট ইনস্টিটিউট স্থাপন করেন।  ডাঃ রমাকান্ত পান্ডা ২০২২ সাল পর্যন্ত প্রায় ২৮,০০০টি সফল কার্ডিয়াক সার্জারি করেছেন, যার মধ্যে ১,৯০০টিরও বেশি রিডো বাইপাস সার্জারি রয়েছে।   তিনি ২০১০ সালে ভারত সরকার কর্তৃক পদ্মভূষণ উপাধিতে ভূষিত হন।  তিনি "সবচেয়ে নিরাপদ সার্জন" হিসাবে পরিচিত  ডাঃ পান্ডা বিশ্বের অন্যতম নিরাপদ হার্ট সার্জন।   মেডগেট টুডে পান্ডাকে ১ নম্বর হার্ট সার্জন এবং ভারতের স্বাস্থ্যসেবায় ২৫ জন জীবন্ত কিংবদন্তির একজন হিসাবে সম্মানিত করেছে। ২০০৯ সালে, ভারতের তৎকালীন প্রধানমন্ত্রী মনমোহন সিংয়ের এর রেডো বাইপাস সার্জারিতে তার টিমকে তিনিই নেতৃত্ব দিয়েছিলেন। এর পরে ভারতীয় রাজনীতির বেশ কিছু নেতা যেমন লালু প্রসাদ যাদব, তরুণ গগৈ, নরসিংহ মিশ্র, ডি রাজা, রাজীব শুক্লা এবং আরও অনেকের উপর অত্যন্ত জটিল সার্জারি করা হয়েছিল ডাঃ পান্ডা এবং তার টিম দ্বারা। তথ্যসূত্র  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:চিকিৎসায় পদ্মভূষণ প্রাপক বিষয়শ্রেণী:২০শ শতাব্দীর ভারতীয় চিকিৎসক
হাওয়ার্ড রবার্ট হরভিটস (জন্ম: ৮ মে ১৯৪৭) একজন মার্কিন জীববিজ্ঞানী। তিনি ২০০২ সালে চিকিৎসাবিজ্ঞানে নোবেল পুরস্কার লাভ করেন।   জীবনী  হরভিটস হার্ভার্ড বিশ্ববিদ্যালয় থেকে ১৯৭২ সালে এমএ এবং ১৯৭৪ সালে পিএইচডি ডিগ্রি অর্জন করেন। ১৯৭৮ সালে ম্যাসাচুসেট্‌স ইনস্টিটিউট অফ টেকনোলজির জীববিজ্ঞান বিভাগে সহকারী অধ্যাপক হিসেবে যোগ দেন এবং ১৯৮১ সালে সহযোগী অধ্যাপক পদে উন্নীত হন।   তথ্যসূত্র   বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:১৯৪৭-এ জন্ম বিষয়শ্রেণী:মার্কিন নোবেল বিজয়ী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইহুদি মার্কিন বিজ্ঞানী বিষয়শ্রেণী:জীবিত ব্যক্তি বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
থাম্ব|একটি আঠালো লাঠি আঠা হচ্ছে বাষ্প চাপ সমান করতে এবং সুগন্ধি তেলের কাঁচামালের অস্থিরতা, তৎরতা বাড়াতে ব্যবহৃত হয়।   প্রাকৃতিক আঠা রেসিনয়েড (হয় বেনজয়েন, ল্যাবডানাম, গন্ধরস, লোবান, স্টোরেক্স, টলু বালসাম) ও পশু পণ্য ( অম্বরগ্রিস, ক্যাসটোরিয়াম, কস্তুরী এবং সিভেট New Perfume Fixatives - Chemical & Engineering News Archive / Chem. Eng. News, 1941, 19 (20), p 1134 "perfume fixatives, ...the four traditionally used by perfumers—musk, civet, ambergris, and castoreum.")। কৃত্রিম আঠা কম উদ্বায়ী (ডাইফিনাইলমিথেন, সাইক্লোপেন্টাডিসেনোলাইড, এমব্রোক্সাইড, বেনজাইল স্যালিসাইলেট) এবং কার্যত গন্ধহীন দ্রাবক, খুব কম বাষ্প চাপে (বেনজাইল বেনজয়েট, ডাইইথাইল থ্যালেট, ট্রাইইথাইল সাইট্রেট)।    তথ্যসূত্র   বিষয়শ্রেণী:সুগন্ধি উপাদান
বাসেম রাফাত মোহাম্মদ ইউসুফ (, ; জন্ম: ২২ মার্চ  ১৯৭৪) একজন মিশরীয় কমেডিয়ান, লেখক, প্রযোজক, সার্জন, চিকিৎসক, মিডিয়া সমালোচক এবং টেলিভিশন উপস্থাপক, যিনি ২০১১ সাল থেকে ২০১৪ সাল পর্যন্ত এল-বার্নেমেগ (দি শো), একটি বিদ্রূপাত্মক সংবাদ অনুষ্ঠান উপস্থাপনা করেছিলেন। আমেরিকার কমেডিয়ান জন স্টুয়ার্টের সাথে এই সংবাদটি অনুষ্ঠানটি ইউসুফ নির্মাণ করেছিলেন, যেখানে বিদ্রূপত্মাক অনুষ্ঠান দ্য ডেইলি শো তার কর্মজীবন শুরু করার জন্য ইউসুফকে অনুপ্রাণিত করেছিল। ২০১৩ সালে তিনি টাইম ম্যাগাজিনের বিশ্বের ১০০জন প্রভাবশালী ব্যক্তিদের মধ্যে আসেন।  ইউসুফের বর্তমান প্রকল্পগুলির মধ্যে রয়েছে: টিক্লিং জায়ান্টস, দ্য ডেমোক্রেসি হ্যান্ডবুক এবং বিপ্লব ফর ডামি।  তথ্যসূত্র  বহিঃসংযোগ  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ইউটিউবার বিষয়শ্রেণী:২০১১-এর মিশরীয় বিপ্লবের ব্যক্তি বিষয়শ্রেণী:মিশরীয় গণতন্ত্রের সক্রিয় কর্মী বিষয়শ্রেণী:কায়রোর ব্যক্তি বিষয়শ্রেণী:মিশরীয় বিপ্লবী বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশরীয় সক্রিয়কর্মী বিষয়শ্রেণী:মিশরীয় মুসলিম